Държавен вестник, бр. 77, 2011 г., стр. 5

БРОЙ  77	
Д Ъ Р Ж А В Е Н  В Е С Т Н И К 	
СТР.  5  
(6) Едновременно с издаването на лиценза 
на инвестиционното дружество и разрешението 
на управляващо дружество за организиране 
и управление на договорен фонд комисията 
потвърждава проспекта и документа с ключова 
информация за инвеститорите на колективната 
инвестиционна схема.
(7) Заявителят се уведомява писмено за 
взетото решение в 7-дневен срок.
(8) При издаване на лиценз за извършване 
на дейност като инвестиционно дружество, 
съответно разрешение за организиране и уп­
равление на договорен фонд инвестиционното 
дружество, съответно договорният фонд се 
вписва във водения от комисията регистър 
по чл. 30, ал. 1 от Закона за Комисията за 
финансов надзор.
Чл. 13. (1) Освен данните, които се изискват 
съгласно Търговския закон, уставът на инвес­
тиционното дружество трябва да съдържа:
1. основните цели и ограниченията на инвес­
тиционната дейност, както и инвестиционната 
политика на инвестиционното дружество;
2. дела на инвестициите по видове активи;
3. възнагражденията и методите за изчисля­
ване на възнаграждението на управляващото 
дружество, съответно на членовете на съвета 
на директорите;
4. разпределението на правата и задъл­
женията между съвета на директорите на 
дружеството и управляващото дружество;
5. условията и реда за изчисляване на 
нетната стойност на активите, емисионната 
стойност и цената на дяловете при обратно 
изкупуване и на дивидента, ако такъв се 
предвижда;
6. условията и реда за обратно изкупува­
не на дяловете и условията за спиране на 
обратното изкупуване и за разпределяне на 
дивидента, когато такъв е предвиден, или за 
реинвестирането му;
7. условията за замяна на банката депози­
тар и правилата за осигуряване интересите 
на акционерите в случай на такава замяна;
8. условията за замяна на управляващото 
дружество и правилата за осигуряване инте­
ресите на акционерите в случай на такава 
замяна.
(2) Правилата на договорния фонд трябва 
да съдържат:
1. наименованието на договорния фонд;
2. данни за лицето, което организира или 
управлява договорния фонд;
3. основните цели и ограниченията на 
инвестиционната дейност, както и на инвес­
тиционната политика;
4. условията и реда за изчисляване на 
нетната стойност на активите, емисионната 
стойност и цената на дяловете при обратно 
изкупуване;
5. методи за оценка на активите и пасивите;
6. правата, които дават дяловете;
7. възнаграждението на управляващото 
дружество, таксите, които се удържат от упра­
вляващото дружество за продажба и обратно 
изкупуване на дяловете, и други такси, ако 
такива се предвиждат, както и методите за 
изчисляването им;
8. правилата за определяне възнагражде­
нието на банката депозитар;
9. условията и реда за обратно изкупуване 
на дялове и условията за спиране на обратното 
изкупуване;
10. условията и реда за разпределяне на 
дохода или за реинвестирането му;
11. условията за замяна на банката депо­
зитар и правилата за осигуряване интереси­
те на притежателите на дялове в случай на 
такава замяна;
12. условията за замяна на управляващото 
дружество и правилата за осигуряване инте­
ресите на притежателите на дялове в случай 
на такава замяна.
Чл. 14. (1) Издадените от комисията лиценз 
за извършване на дейност като инвестиционно 
дружество или разрешение за организиране и 
управление на договорен фонд имат действие 
на територията на всички държави членки.
(2) Комисията не може да изисква колек­
тивната инвестиционна схема да бъде един­
ствено управлявана от управляващо дружество 
с произход от Република България, както и 
да изисква управляващо дружество с произ­
ход от друга държава членка да упражнява 
дейността си чрез делегиране на дейности на 
територията на Република България.
Чл. 15. (1) Комисията отказва да издаде 
лиценз за извършване на дейност като инвес­
тиционно дружество, ако:
1. уставът на дружеството не съответства 
на закона;
2. записаният капитал не отговаря на из­
искванията на чл. 7, ал. 1;
3. договорът с управляващото дружество 
не съответства на изискванията на този закон 
и на актовете по прилагането му;
4. членовете на съвета на директорите не 
отговарят на изискванията на чл. 10;
5. лицата, които притежават пряко или 
непряко 10 и над 10 на сто от гласовете в 
общото събрание на инвестиционното друже­
ство, с дейността или с влиянието си върху 
вземането на решение могат да навредят на 
сигурността на инвестициите;
6. лицата, които притежават пряко или 
непряко 10 и над 10 на сто от гласовете в 
общото събрание, са направили вноски със 
заемни средства;
7. банката депозитар или договорът с бан­
ката депозитар не отговарят на изискванията 
на закона или на актовете по прилагането му;